Stanovisko Komisie v súlade s článkom 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh Nariadenia Európskeho parlamentu a Rady o službách vo verejnom záujme v železničnej a cestnej osobnej doprave Ktorým sa mení a dopĺňa návrh Komisie podľa článku 250 odsek 2 Zmluvy o ES /* KOM/2007/0460 v konečnom znení - COD 2000/0212 */





[pic] | KOMISIA EURÓPSKYCH SPOLOČENSTIEV | Brusel, 25.7.2007 KOM(2007) 460 v konečnom znení 2000/0212 (COD) STANOVISKO KOMISIE v súlade s článkom 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh NARIADENIA EURÓPSKEHO PARLAMENTU A RADY o službách vo verejnom záujme v železničnej a cestnej osobnej doprave KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES 2000/0212 (COD) STANOVISKO KOMISIE v súlade s článkom 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh NARIADENIA EURÓPSKEHO PARLAMENTU A RADY o službách vo verejnom záujme v železničnej a cestnej osobnej doprave 1. Úvod V článku 251 ods. 2 tretí pododsek písm. c) Zmluvy o ES sa ustanovuje, že Komisia predloží svoje stanovisko k pozmeňujúcim a doplňujúcim návrhom Európskeho parlamentu v druhom čítaní. Komisia nižšie uvádza svoje stanovisko k pozmeňujúcim a doplňujúcim návrhom Parlamentu. 2. Súvislosti Dátum predloženia upraveného návrhu Európskemu parlamentu a Rade (dokument KOM (2005) 319, v konečnom znení – 2000/0212 (COD)) | 22. júl 2005 | Dátum stanoviska Výboru regiónov | 16. február 2006 | Dátum stanoviska Európskeho hospodárskeho a sociálneho výboru | 17. máj 2006 | Dátum stanoviska Európskeho parlamentu k pôvodnému návrhu KOM (2000) 7 v prvom čítaní | 14. november 2001 | Dátum prijatia spoločnej pozície | 11. december 2006 | Dátum stanoviska Európskeho parlamentu v druhom čítaní | 10. máj 2007 | 3. Účel návrhu Cieľom tohto návrhu je nahradiť nariadenie, ktoré bolo prijaté v roku 1969 a dodnes tvorí regulačný rámec Spoločenstva platný v odvetví verejnej pozemnej osobnej dopravy[1]. Od roku 1969 sa hospodárske prostredie v odvetví verejnej pozemnej osobnej dopravy podstatne zmenilo. Toto nariadenie sa stalo neprimeraným a je zdrojom právnej neistoty, ktorá sa už prejavuje zvýšeným počtom sporov. Vzhľadom na toto zistenie o neprimeranosti právneho rámca Spoločenstva na jednej strane a s cieľom zvýšiť účinnosť a kvalitu služieb na strane druhej, Komisia v septembri 2000 predložila návrh nariadenia Európskeho parlamentu a Rady[2], ktoré by malo nahradiť nariadenie z roku 1969. Po prijatí stanoviska Európskeho parlamentu v prvom čítaní v novembri 2001 Komisia predložila vo februári 2002 zmenený a doplnený návrh. Rada však nemala možnosť pokračovať vo svojej práci najmä vzhľadom na to, že skúsenosti s otváraním trhov sa v jednotlivých členských štátoch výrazne odlišovali. S cieľom vyriešiť tieto ťažkosti, zosúladiť rozdielne pozície vyjadrené v tejto záležitosti v Európskom parlamente a v Rade a zohľadniť rozsudok Súdneho dvora Európskych spoločenstiev vo veci Altmark[3], Komisia prijala v júli 2005 upravený návrh nariadenia, ktorý nahrádza zmenený a doplnený návrh z roku 2002. Tento návrh spočíva predovšetkým v zjednodušení legislatívneho prístupu, vo väčšej flexibilite organizácie služieb vo verejnom záujme v oblasti dopravy a v lepšom zohľadnení zásady subsidiarity a transparentnosti. Jeho cieľom je vymedziť pre príslušné orgány intervenčné pravidlá v odvetví verejnej pozemnej osobnej dopravy. Na tento účel stanovuje podmienky poskytovania náhrad za záväzky služby vo verejnom záujme a podmienky priznávania výhradných práv v tomto odvetví. Tento návrh zovšeobecňuje zmluvnú úpravu a prináša väčšiu transparentnosť vzťahov medzi verejnými orgánmi a prevádzkovateľmi v odvetví dopravy. V súlade s požiadavkou Európskeho parlamentu tento návrh zároveň prvýkrát priznáva miestnym orgánom právo slobodného výberu pri organizácii verejnej dopravy. Určuje jasný rámec, tak pokiaľ ide o možnosť podriadiť zmluvy o službe vo verejnom záujme otvorenej súťaži, ako aj pokiaľ ide o možnosť pre príslušné orgány poskytovať tieto služby priamo alebo prostredníctvom interného prevádzkovateľa. 4. Stanovisko komisie k pozmeňujúcim a doplňujúcim návrhom prijatým parlamentom Tento spis bol predmetom medziinštitucionálnych rokovaní, ktoré umožnia jeho uzavretie v druhom čítaní. Pozmeňujúce a doplňujúce návrhy prijaté Európskym parlamentom sa týkajú technických detailov, ako aj určitých závažnejších aspektov. Možnosti zadávania subkontraktov sú vymedzené a ohraničené s cieľom zabezpečiť, aby zmluvná strana v každom prípade zaručila veľkú časť dopravných služieb. Úroveň prahov priameho prideľovania zmlúv na poskytovanie dopravných služieb malým a stredným podnikom sa mierne zvýšila, a to z 1,7 na 2 milióny eur ročne. Zaviedli sa mechanizmy zabezpečujúce možnosť opravných prostriedkov. A nakoniec, pozmeňujúce a doplňujúce návrhy vedú aj k skráteniu lehoty nadobudnutia účinnosti nariadenia (z 34 na 24 mesiacov) a prechodného obdobia (z 12 na 10 mesiacov). Komisia môže prijať všetky pozmeňujúce a doplňujúce návrhy prijaté Európskym parlamentom v druhom čítaní. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie v texte. [1] Nariadenie Rady (EHS) č. 1191/69 z 26. júna 1969 (Ú. v. ES L 156, 28.6.1969, s. 1) o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy. Nariadenie naposledy zmenené a doplnené nariadením (EHS) č. 1893/91 (Ú. v. ES L 169, 29.6.1991, s. 1). [2] KOM (2000)7, v konečnom znení - 2000/0212 (COD), zmenené a doplnené KOM(2002)107, v konečnom znení. [3] Rozsudok z 24. júla 2003 vo veci C-280/00, Altmark Trans GmbH a Regierungspräsidium Magdeburg/Nahverkehrsgesellschaft Altmark GmbH.